cyanic-selkie/wikianc huggingface dataset:
सरगोधा ज़िला
सरगोधा ज़िला, पाकिस्तान के पंजाब प्रांत का एक ज़िला है। इसका प्रशासनिक मुख्यालय, सरगोधा  शहर है। इस ज़िले का कुल क्षेत्रफल 5,854 है, तथा वर्ष 1998 की जनगणना के अनुसार, इसकी कुल जनसंख्या 2,665,979 थी। यहाँ बोले जाने वाली प्रमुख भाषा पंजाबी  है, जबकि उर्दू प्रायः हर जगह समझी जाती है। साथ ही अंग्रेज़ी भी अधिकांश शहरी केन्द्रों में समझी जाती है। प्रभुख प्रशासनिक भाषाएँ उर्दू और अंग्रेज़ी है।
हामून-ए-हेलमंद
हामून-ए-हेलमंद ( अंग्रेज़ी: Hamun-e Helmand ), जिसे दरियाचेह-ए-हामून ( फ़ारसी: ) भी कहते हैं, पूर्वी ईरान के सीस्तान व बलोचिस्तान प्रांत में अफ़ग़ानिस्तान की सरहद के नज़दीक मौसमी तौर पर बन जानी वाली एक कम गहराई की दलदली झील है। यह हेलमंद नदी के पानी से बनती है जो अफ़ग़ानिस्तान के हिन्दू कुश पर्वतों से शुरू होती है। ईरान के पठार पर ऐसी अधिक प्रवाह वाले मौसम में भर जाने वाली झीलों को हामून कहा जाता है।
१९७६ में अफ़ग़ानिस्तान से नदियाँ पूरे प्रवाह पर चला करती थी, जिस से यह झील भी फैलकर लगभग ४,००० वर्ग किमी तक विस्तृत हो जाया करती थी। १९९९ से २००१ के काल में सूखा पड़ा और झील क़रीब-क़रीब ग़ायब ही हो गई। उसके बाद से कभी बन जाती है और कभी नहीं। जब अफ़ग़ानिस्तान में सूखा पड़ता है या वहाँ हेलमंद का पानी रोक देने से प्रवाह कम होता है जो यहाँ रेत के बड़े टीले बन जाते हैं और पूरा रेगिस्तान लौट आता है। इस झील के किनारे कुछ मछुआरे गाँव हैं और इसके सूख जाने पर वह भी कभी-कभी रेत से ढके जाते हैं।
कैलोरीमिति
किसी रीति से उष्मा के मापन को उष्मामिति या 'कैलोरीमिति' (calorimetry) कहते हैं। किसी रासायनिक अभिक्रिया में या अवस्था परिवर्तन में या किसी भौतिक या रासायनिक परिवर्तन में या किसी जैविक प्रक्रम (बायोलॉजिकल प्रॉसेस) जो ऊष्मा उत्पन्न होती है अवशोषित होती है उसकी मात्रा की माप करके पदार्थों अथवा प्रक्रमों की की विशिष्ट ऊष्मा, ऊष्मा धारिता, गुप्त ऊष्मा आदि का निर्धारण किया जा सकता है।
ऊष्मामिति का आरम्भ जूल (Joule) के उस प्रयोग से आरम्भ हुआ जो 'कैलोरी के यांत्रिक तुल्यांक' के निर्धारण के लिये किया गया था। वास्तव में यह प्रयोग ऊर्जा के संरक्षण के सिद्धान्त पर आधारित था।
कैलोरीमिति के लिये जो उपकरण उपयोग में लाये जाते हैं उन्हें 'कैलोरीमापी' (calorimeters) कहते हैं!
कैलोरीमिति सिद्धांत(principle of calorimetry) : जब दो भिन्न भिन्न तापों वाली वस्तुओं को परस्पर रखा जाता है, तो ऊष्मा का प्रवाह उच्च ताप वाली वस्तु से निम्न ताप वाली वस्तु में होता है!
पद्धतियाँ
प्रत्यक्ष उष्मामापन की साधारणतया निम्नलिखित पद्धतियाँ हैं :
(क) तापपरिवर्तन अथवा तापमानीय उष्मामिति,
(ख) अवस्थापरिवर्तन अथवा गुप्त ताप उष्मामिति।
प्रथम पद्धति में वे रीतियाँ हैं जिनमें ताप परिवर्तित होता है तथा मापन तापपरिवर्तन पर निर्भर होता है। अंतत: यह पद्धति केवल ताप के अवलोकन में परिणत हो जाती है। अत: इन विधियों में तापमान के अवलोकन में परिणत हो जाती है। अत: इन विधियों में तापमान एक मुख्य उपकरण है। इस पद्धति में रेनो की मिश्रण विधि तथा ड्यूलाँग और पेती की शीतलीभवन विधि हैं।
दूसरी पद्धति में वे विधियाँ सम्मिलित हैं जो ठोसों के द्रवण अथवा वाष्पों के संघनन पर निर्भर हैं। इनमें हिम तथा वाष्प उष्मा मान सम्मिलित हैं। द्रवण तथा वाष्पीकरण पर निर्भर होने के कारण इन प्रयोगों में ताप स्थिर रहता है, अतएव इनमें तापमापन की कोई आवश्यकता नहीं होती।
कैलोरी : उष्मा की इकाई
उष्मा का एकक (यूनिट) उष्मा की वह मात्रा है जो एक एकक मात्रा जल के ताप में 1° सेल्सियस की वृद्धि करती है। यदि द्रव्यमान का एकक 1 ग्राम हो तो तथा तापांतर 1° सें. हो तो उष्मा के एकक को एक कैलरी कहते हैं। किन्तु 1 ग्राम द्रव्यमान के जल के ताप में 1° से. वृद्धि करने के लिए प्रत्येक ताप पर उष्मा की आवश्यक मात्रा समान नहीं होती (थोड़ा अन्तर होता है)। अत: वैज्ञानिकों ने 1° सें. का पूर्वोंक्त तापंतर 14.5° सें से 15.5° सें. तक माना है। अत: एक कलरी उष्मा की वह मात्रा है जो 14.5° सें. के एक ग्राम जल के ताप को बढ़ाकर 15.5° सें. कर दे।
विभिन्न तापों पर एक डिगरी ताप बढ़ाने के लिए आवश्यक उष्मा की मात्रा में अंतर बहुत कम हाता है; अत: साधारण प्रयोगों में किसी भी ताप पर 1 ग्राम शुद्ध जल के ताप में 1° सें. की वृद्धि के लिए आवश्यक उष्मा की मात्रा को 1 कलरी मान सकते हैं।
उष्माधारिता-किसी वस्तु की उष्माधारिता उष्मा की वह मात्र है जो 1 सें. तापवृद्धि के लिए उस वस्तु को देनी पड़ती है, अथवा 1 सें. तापपतन द्वारा उससे प्राप्त होती है।
विशिष्ट उष्मा
जल की उष्माधारिता की तुलना में किसी पदार्थ की उष्माधारिता को उस पदार्थ की विशिष्ट उष्मा कहते हैं। अर्थात्‌, पदार्थ के किसी द्रव्यमान की किसी तापवृद्धि के लिए आवश्यक उष्मा की मात्रा तथा समान द्रव्यमान के जल की उसी तापवृद्धि के लिए आवश्यक उष्मा की निष्पत्ति को उस पदार्थ की विशिष्ट उष्मा कहते हैं। 1 ग्राम जल की 1° सें. तापवृद्धि के लिए आवश्यक उष्मा 1 एकक उष्मा होती है अत: एक ग्राम पदार्थ की उष्माधारिता उस पदार्थ की विशिष्ट उष्मा होती है।
विशिष्ट ऊष्मा का S.I मात्रक J/Kg.k होता है। यदि द्रव्यमान m की किसी वस्तु का ताप (T1) से (T2) तक बढ़ाने के लिए आवश्यक उष्मा की मात्रा मा (Q) हो तो पूर्वोक्त परिभाषा के अनुसार विशिष्ट उष्मा वि (S) निम्नलिखित सूत्र में प्राप्त होगी:
गैसों की विशिष्ट उष्मा
साधारणतया विशिष्ट उष्मा की परिभाषा करते समय उस परिस्थितियों का निर्देशन आवश्यक है जिनमें तापपरिवर्तन हुआ हो। उदाहरणतया, यदि संपीडन (कंप्रेशन) से किसी गैस के ताप में वृद्धि हो तो dT का मान शून्य नहीं होगा परंतु dQ =0। अतएव विशिष्ट उष्मा वि (S) शून्य होगी। दूसरी तरफ यदि एक गैस में परिमित मात्रा में उष्मा दी जाए और उसका प्रसरण इस प्रकार हो कि उसका ताप स्थिर रहे तो इस परिस्थिति में dT=0 होगा और dQ शून्य नहीं होगी। अतएव विशिष्ट उष्मा बहुत अधिक (अनन्त) होगी। गैस का प्रसरण इस प्रकार भी कराया जा सकता है कि कुछ मात्रा में उष्मा तो उसे दी जाए परंतु फिर भी उसके ताप का पतन हो; इस स्थिति में dT के ऋणात्मक होने के कारण उसकी विशिष्ट उष्मा का मान भी ऋण होगा। इससे यह प्रतीत होता है कि गैस की विशिष्ट उष्मा का मान + अननत से - अननत के बीच कुछ भी हो सकता है तथा यह मान परिस्थितियों से संबंधित है। इस कारण गैस की विशिष्ट उष्मा के विषय में तापपरिवर्तन की परिस्थितियों का निर्देशन अत्यंत आवश्यक है। अत: गैस के विषय में दो विशिष्ट उष्माएँ होती हैं :
द्रव तथा ठोस पदार्थों में संपीडन न्यून होने के कारण साधारण प्रयोगों में आयतन परिवर्तन न्यून तथा नगण्य होते हैं। अत: एक ही विशिष्ट उष्मा रह जाती है। प्रत्येक ताप पर ठोस तथा द्रव की एक निश्चित विशिष्ट उष्मा होती है तथा ताप के साथ इसकी वृद्धि होती है।
ताप-परिवर्तन-उष्मामिति
इसमें जल का तापन एक नियत ताप तक किया जाता है तथा इस जल की मात्रा से उष्मा की मात्रा ज्ञात की जाती है। इस पद्धति में निम्नलिखित रीतियाँ हैं :
(क) मिश्रण विधि,
(ख) शीतलीभवन विधि,
मिश्रण विधि
इस विधि द्वारा रेना ने परम शुद्ध फल ज्ञात किए।
यहाँ हमने यह माना है कि ताप के समीकरण की अवधि में क तथा ख न तो अन्य वस्तुओं से उष्मा लेते हैं, न उन्हें देते हैं। व्यवहार में यह अवस्था असंभव है। सामान्यतया अन्य वस्तुओं से भी उष्मा का आदान-प्रदान होता है। ऐसी त्रुटियों को दूर करने अथवा कम करने की विशेष रीतियाँ हैं।
उष्मामापी
उष्मामापन के प्रयोगों का मुख्य उपकरण ताँबे, पीतल अथवा चाँदी की पतली चद्दर का बना उष्मामापी होता है। यह एक बड़े बर्तन के भीतर कुचालक आधारों पर रखा जाता है। उष्मामापी में मापे हुए द्रव्यमान का जल भरा होता है, जिसमें निश्चित ताप की तप्त वस्तु डाली जाती है तथा एक सूक्ष्म तापमापी से तापपरिवर्तन पढ़ा जाता है। जल को चलाने के लिये उसमें ताँबे का मुड़ा हुआ विचालक (stirrer) रहता है। विकिरण द्वारा उष्मा का क्षय दूर अथवा कम करने के लिए उष्मामापी के बाहरी तल तथा बड़े बर्तन के भीतरी तल पर पालिश की जाती है।
किसी तप्त पदार्थ को उष्मामापी के जल में डालने पर जल के अतिरिक्त उष्मामापी, विचालक तथा तापमापी का पारा भी तप्त पदार्थ की उष्मा लेते हैं तथा उनके ताप में भी वृद्धि होती है। अत: इनकी उष्माधारिताओं का लेखा लेना भी आवश्यक है। तापांतर की वृद्धि से विकिरण शोधन में भी वृद्धि होती है; इस कारण उचित यह है कि उष्मामापी में जल की मात्रा इतनी अधिक ली जाए कि ताप में अधिक वृद्धि न हो; परंतु ऐसा करने से प्रयोग की सूक्ष्मता (precision) घट जाती है। इसके प्रतिकार के लिए सूक्ष्म तापमापी का व्यवहार आवश्यक हो जाता है।
शीतलीभवन विधि
यह विधि इस कल्पना पर निर्धारित है कि जब कोई वस्तु किसी समावृत्त (environment) में शीतल होती है तो समय की उस अवधि में उसके द्वारा उत्सर्जित उष्मा dQ वस्तु के समावृत्त पर, ताप के आधिक्य पर, उसके तल की प्रकृति पर, तथा तल के क्षेत्रफल पर निर्भर करती है। अत:
इस समीकरण में (A) वस्तु के तल पर, अर्थात्‌ उसके क्षेत्रफल तथा विकिरण शक्ति पर निर्भर है, तथा f ताप के आधिक्य का अज्ञात फलन है जो प्रत्येक वस्तु के लिए समान होगा। अत: यदि न्यूटन का शीतलीभवन नियम (Newton's Law of cooling) यर्थात है तो यह फलन केवल तापंतर dT है। यदि dt अवधि में वस्तु तापांतराल dT से शीतल होती है तो
m वस्तु की संहति तथा S विशिष्ट उष्मा है। अत:
यदि दोनों वस्तुओं के तल के क्षेत्रफल समान हों तो A = A' तो निम्नलिखित सम्बन्ध निकाला जा सकता है-
अर्थात्‌ दोनों वस्तुओं की उष्माधारिताएँ उन अवधियों की निष्पत्ति हैं जो उन वस्तुओं को ताप के समान परास (रेंज) द्वारा शीतल होने में लगती हैं।
इस तरीके से परिशुद्ध फल नहीं मिलते। इसका केवल ऐतिहासिक महत्व ही रह गया है।
हिम-द्रवण विधि
ब्लैक ने प्रथम बार इस विधि का प्रयोग किया। हिम के एक बड़े टुकड़े में छोटा सा छेद बनाकर उसमे मुख को हिम के छोटे टुकड़े से बंद किया जाता है। इस प्रकार एक हिम से घिरा हुआ मंडल बन जाता है। ज्ञात द्रव्यमान की वस्तु को एक निश्चित ताप तप्त कर तथा हिममंडल के जल को सावधानी से सोखकर तप्त वस्तु को उसके भीतर तुरंत डाल दिया जाता है और उसके मुख को लघु हिम खंड से ढक दिया जाता है। यह वस्तु उष्मा देकर तुरंत हिम के द्रबांक पर आ जाती है तथा इससे निश्चित मात्रा में हिम का द्रवण होता है। पूर्व तौले हुए एक स्पंज से इस जल को सोखकर स्पंज को पुन: तौल लेते हैं तथा द्रवित हिम का द्रव्यमान ज्ञात कर लेते हैं। यदि वस्तु का आरंभिक ताप T, तथा द्रव्यमान m तथा विशिष्ट उष्मा S हो तो उसे द्वारा दी हुई उष्मा की मात्रा m S T होगी। परिणामत:
बुन्सेन का हिम-उष्मामापी
हिमद्रवण से आयतन का ह्रास होता है। इस सिद्धांत पर आधारित बुन्सेन का हिम उष्मामापी द्रवों तथा ठोस पदार्थों की विशिष्ट उष्मा ज्ञात करने का एक अत्यंत सुग्राही उपकरण है। यदि पदार्थ कम मात्रा में उपलब्ध हो तब भी उसकी विशिष्ट उष्मा ज्ञात की जा सकती है।
संपूर्ण उपकरण के चारों ओर शुद्ध हिम भर देते हैं। नली क में कुछ शुद्ध जल रखते हैं। जब संपूर्ण उपकरण 0° सें ताप पर हो जाता है तो दिए हुए ठोस पदार्थ को एक स्थिर ताप (T°) सें. तक तप्त करके तुरंत नली क के जल में डाल देते हैं। यदि ठोस का द्रव्यमान तथा विशिष्ट उष्मा क्रमानुसार उष्मा क्रमानुसार (M) तथा (s) हों तो 0° सें. तक शीतल होने में वह (M s T) कैलरी उष्मा देगा जिससे उस नली के चारों ओर के कुछ हिम का द्रवण होगा। अत: केशनली का पारा भीतर की ओर चलेगा। इसके पाठ से आयतन का ह्रास ज्ञात हो जाएगा। माना कि यह ह्रास (v) घन सें.मी. है। यदि हिम का विशिष्ट घनत्व (d) हो तो 1 ग्राम हिम के द्रवण से आयतन में [1/d-1] घ. सें.मी. की कमी होगी। माना कि यह (x) है। अत: द्रवित हिम का द्रव्यमान (v/x) ग्राम। यदि हिम द्रवण की गुप्त की गुप्त उष्मा (L) हो तो
इस उपकरण को उपयोग में लाने के लिए बहुत सावधानी की आवश्यकता होती है। इसमें जो पारा तथा जल रहता है उनक शुद्ध तथा वायुरहित होना अति आवश्यक है। बाहर के हिम का भी शुद्ध होना आवश्यक है।
वाष्पीकरण विधि
इस विधि में पदार्थ को एक मंडल में तुला के पलड़े पर रखकर उसमें 100° ताप का जलवाष्प तब तक भरते रहते हैं जब तक उस पलड़े की तौल स्थिर न हो जाए। दोनों तौलों के अंतर से संघनित वाष्प की मात्रा ज्ञात हो जाती है। यदि पदार्थ का द्रव्यमान, ताप तथा विशिष्ट उष्मा (m), (T) तथा (S) हों, संघनित वाष्प का द्रव्यमान (M) और जलवाष्प की गुप्त उष्मा L हो तो
इसके लिए जॉली के जलवाष्प उष्मामापी का उपयोग होता है।
गैसों की विशिष्ट उष्मा का निर्धारण
स्थिर चाप विशिष्ट उष्मा का मान ज्ञात करने के लिए रेनो के उपकरण का प्रयोग किया जाता है। लुसाना ने इस विषय पर महत्वपूर्ण प्रयोग किए हैं।
गज़ीफेमा
गज़ीफेमा (Gaziphema) या लई (Laii) भारत के मणिपुर राज्य के सेनापति ज़िले में स्थित एक गाँव है।
वास्तविकता अध्यापन
वास्तविकता अध्यापन या वास्तविकता शिक्षणशास्त्र (Reality pedagogy) शिक्षण की एक पद्धति है जिसका विकास क्रिस्टोफर एमदिन (Christopher Emdin) ने किया है। वे कोलम्बिया विश्वविद्यालय के टीचर्स कॉलेज के गणित, विज्ञान एवं प्रौद्योगिकी विभाग के प्राध्यापक हैं। यह विधि अध्यापक द्वारा विद्यार्थियों को 'गहराई से समझने' पर आधारित है। शिक्षक प्रत्येक विद्यार्थी को पहचानता है और यह भी जानता है कि वह कहाँ से आया है ('कहाँ' से तात्पर्य छात्रों के समुदाय, उनकी संस्कृति, आदि से है।) इन सूचनाओं को आधार बनाकर शिक्षक विद्यार्थियों को पढ़ाता है।
फुबा खुमन
फुबा खुमन (Phuba Khuman) या फ्याबु (Phyabu) भारत के मणिपुर राज्य के सेनापति ज़िले में स्थित एक गाँव है।
एम.आई.ए.
माथान्गी "माया" अरुल्प्रगास्म (மாதங்கி 'மாயா' அருள்பிரகாசம்; जन्म 18 जुलाई 1975) मुख्यता अपने मंच नाम एम.आई.ए. से जानी जातीं हैं, जो कि "मिसिंग इन एक्शन" का संक्षिप्तीकरण व इनके नाम का संपूर्ण निरूपण करता है, एक अंग्रेज गायिका-गीतकार, रैपर और रिकॉर्ड निर्माता हैं तथा श्रीलंकाई तमिल वंश से सम्बन्ध रखतीं हैं।
धमाना, हिसार
धमाना (Dhamana) भारत के हरियाणा राज्य के हिसार ज़िले में स्थित एक गाँव है। जनगणना व अन्य आधिकारिक स्रोतों में यह धामियान (Dhamian) के नाम से भी जाना जाता है।
भूगोल
धमाना हिसार और तोशाम शहरों के बीच (लगभग 20 km) मेन डिस्ट्रिक्ट रोड 108 (MDR 108) पर स्थित है। हिसार-तोशाम रोड पर धमाना पाँचवाँ गाँव है, पहला डबरा, दूसरा मिरकान, तीसरा भोजराज, चौथा गुन्जर है।
जनसांख्यिकी
2011 की भारत की जनगणना के अनुसार, धमाना की आबादी 352 घरों में 1804 थी। पुरुषों (931) का जनसंख्या का 51.6% और महिलाओं (873) 48.39% है। धमाना की औसत साक्षरता (1226) 67.96% है, जो राष्ट्रीय औसत 74% से कम है: पुरुष साक्षरता (729) 59.46% है, और महिला साक्षरता (497) 40.53% है। धमाना में, 10.75% आबादी 6 से कम है  वर्ष की आयु (194)।
समरवीर गोकुला
समरवीर गोकुला सत्रहवीं सदी की किसान क्रान्ति का राष्ट्रीय प्रबन्ध काव्य है। इसके रचयिता राजस्थान के सम्मानित एवं पुरस्कृत कविवर श्री बलवीर सिंह 'करुण' हैं। वे राष्ट्रकवि दिनकर की काव्यचेतना से अनुप्राणित करुण जी नालन्दा की विचार सभा में दिनकर जी के अक्षरपुत्र की उपाधि से अलंकृत हो चुके हैं। इस ओजस्वी और मनस्वी कवि ने 'समरवीर गोकुला' नामक प्रबन्ध काव्य की रचना कर सत्रहवीं सदी के एक उपेक्षित अध्याय को जीवंत कर दिया है। वर्ण-जाति और स्वर्ग-अपवर्ग की चिंता करने वाला यह देश जब तब अपने को भूल जाता है। कोढ में खाज की तरह वामपंथी इतिहासकार और साहित्यकार स्वातन्कृय संघर्ष के इतिहास के पृष्ठों को हटा देता है। परन्तु प्रगतिशील राष्ट्रीय काव्य धारा ने नयी ऊष्मा एवं नयी ऊर्जा से स्फूर्त होकर अपनी लेखनी थाम ली है। परिणाम है- 'समरवीर गोकुला'। स्मरण रहे कि रीतिकाल के शृंगारिक वातावरण में भी सर्व श्री गुरु गोविन्द सिंह, लालकवि, भूषण, सूदन और चन्द्रशेखर ने वीर काव्य की रचना की थी। उनकी प्रेरणा भूमि राष्ट्रीय भावना ही थी। आधुनिक युग में बलवीर सिंह 'करुण' ने 'विजय केतु' और 'मैं द्रोणाचार्य बोलता हूँ' के बाद इक्कीसवीं सदी के प्रथम दशक में 'समर वीर गोकुला' की भव्य प्रस्तुति की है। यह 'विजय केतु' की काव्यकला तथा प्रगतिशील इतिहास दृष्टि के उत्कर्ष का प्रमाण है।
कवि ने भूमिका में लिखा है- महाराणा प्रताप, महाराणा राज सिंह, छत्रपति शिवाजी, हसन खाँ मेवाती, गुरु गोविन्द सिंह, महावीर गोकुला तथा भरतपुर के जाट शासकों के अलावा ऐसे और अधिक नाम नहीं गिनाये जा सकते जिन्होंने मुगल सत्ता को खुलकर ललकारा हो। वीर गोकुला का नाम इसलिए प्रमुखता से लिया जाए कि दिल्ली की नाक के नीचे उन्होंने हुँकार भरी थी और 20 हजार कृषक सैनिकों की फौज खडी कर दी थी जो अवैतनिक, अप्रशिक्षित और घरेलू अस्त्र-शस्त्रों से सुसज्जित थी। यह बात विस्तार के लिए न भूलकर राष्ट्र की रक्षा हेतु प्राणार्पण करने आये थे।
इस काव्य की महत्प्रेरणा ऐसी रही कि यह मात्र चालीस दिनों में लिखा गया। इसका महदुद्देश्य ऐसा कि भारतीय इतिहास का एक संघर्षशील अध्याय काव्यरूप धारण कर काव्यजगत् में ध्यान आकृष्ट करने लगा। मध्यकालीन शौर्य एवं शहादत राष्ट्रीय संचेतना से संजीवित होकर प्रबन्धकाव्य में गूँजने लगी। उपेशित जाट किसान का तेजोमय समर्पित व्यक्तित्व अपने तेज से दमक उठा। इतिहास में दमित नरनाहर गोकुल का चरित्र छन्दों में सबके समक्ष आ गया।
आठ सर्गों का यह प्रबन्धकाव्य इक्कीसवीं सदी के प्रथम दशक का महत्त्वपूर्ण अवदान है। कवि ने मथुरा के किसान कुल में जनमे गोकुल के संघर्ष की उपेक्षा की पीडा को सहा है। उस पीडा ने राष्ट्रीय सन्दर्भ में उपेक्षित को काव्यांजलि देने का प्रयास किया है। कवि ने प्रथम सत्र में गोकुल के किसान व्यक्तित्व को मुगल बादशाह के समक्ष प्रस्तुत किया है। उच्चकुल के नायकत्व के निकष को गोकुल ने बदल दिया था। अतः किसान-मजदूर-दलित के उत्थान के युग में गोकुल की उपेक्षा कब तक होती! उसने तो किसान जीवन के अस्तित्व एवं अस्मिता के लिए आमरण संघर्ष किया। विदेशी मुगल शासन द्वारा किसान दमन के विरोध का संकल्प किया। विदेशी मुगल शासन द्वारा किसान दमन के विरोध का संकल्प किया।
संस्कृति और मासिक धर्म
मासिक धर्म एक घटना है जो लड़कियों के लिए अद्वितीय है। हालांकि, यह हमेशा वर्जनाओं और मिथकों से घिरा हुआ है जो महिलाओं को सामाजिक-सांस्कृतिक जीवन के कई पहलुओं से बाहर कर देता है। भारत में, यह बिषय आज तक वर्जित रहा है। कई समाजों में मासिक धर्म के बारे में इस तरह की मान्यताये है। जिससे लड़कियों और महिलाओं की भावनात्मक ,मानसिकता और जीवन शैली और सबसे महत्वपूर्ण, स्वास्थ्य पर प्रभाव डालते हैं।मासिक धर्म चक्र प्रजनन चक्र का प्राकृतिक हिस्सा है, जिसमें गर्भाशय से रक्त योनि से निकलता है। यह एक प्राकृतिक प्रक्रिया है जो आम तौर पर 11 से 14 वर्ष की आयु के लड़कियों के बीच शुरू होती है और उनमें से युवावस्था की शुरुआत के संकेतों में से एक है। मासिक धर्म में से गुजर रही महिलाओं और लड़कियों को हमारे समाज के ठेकेदार आस-पास के सामाजिक और सांस्कृतिक जीवन के कई पहलुओं से बाहर कर देते हैं। जब कि यह वह समय होता है जिससे उन्हें ज्यादा देखभाल की जरूरत होती है।
भारत में मासिक धर्म के दौरान महिलाओं और लड़कियों का जीवन
भारत में इस विषय का उल्लेख केवल अतीत में वर्जित रहा है क्योंकि हमारे हिन्दू संस्कृति के इतिहास में एक कथा जुडी हुई है। जिसके अनुसार इंद्र देवता से एक ब्राह्मण की हत्या हो गई थी। उस हत्या के पाप का एक हिस्सा महिलाओं को मिला था। जिसके कारण उन्हें मासिक धर्म होता है। जिसके दौरान उन्हें अपवित्र माना जाता है। इसी अपवित्रता के कारण उन्हें धार्मिक कार्यो में भाग लेने से मना किया जाता है। दूसरा कारण, हिन्दू देवी देवताओं के मंत्र संस्कृत में है। जिसको पढ़ने के लिए एकाग्रता की जरूरत होती है। लेकिन मासिक धर्म के दिनों में महिलाओं और लड़कियों को असहनीय पीड़ा होती है। जिसके कारण उनका ध्यान पूजा में नहीं लग सकता। यदि मन मार के पूजा में बैठ भी जाये तो गलती होने और पाप लगने का डर रहता है। जिससे बचाने के लिए उन्हें रोका जाता है।
प्रतिबन्ध के कारण
मासिक धर्म के दौरान "पूजा" कमरे में प्रवेश नहीं करना शहरी लड़कियों के बीच प्रतिबंदित होता है, जबकि रसोईघर में प्रवेश नहीं करना ग्रामीण लड़कियों में मुख्य प्रतिबंध होता है। मासिक धर्म के दौरान लड़कियों और महिलाओं को प्रार्थनाओं और पवित्र पुस्तकों को छूने से भी प्रतिबंधित किया जाता है। इस मिथक के लिए आधारभूत आधार, मासिक धर्म से जुड़ी अशुद्धता की सांस्कृतिक मान्यता ही है।एक अध्ययन में भाग लेने वाली महिलाओं ने यह भी बताया कि मासिक धर्म के दौरान शरीर कुछ विशिष्ट गंध या किरण निकलता है, जो संरक्षित भोजन को खराब करता है। और, इसलिए, उन्हें अचार जैसे खाद्य पदार्थों को छूने की अनुमति नहीं है। हालांकि, जब तक सामान्य स्वच्छता उपायों को ध्यान में रखा जाता है, तब तक कोई वैज्ञानिक परीक्षण मासिक धर्म को किसी भी भोजन के खराब होने के कारण के रूप में नहीं दिखाता है।
महिलाओं के जीवन पर मासिक धर्म से संबंधित मिथकों का प्रभाव
कुछ संस्कृतियों में, महिलाएं अपने कपड़ों को मासिक धर्म के दौरान बुरी आत्माओं द्वारा उपयोग करने से रोकने के लिए दफन करती हैं। सूरीनाम में, मासिक धर्म रक्त खतरनाक माना जाता है, और एक नरभक्षी व्यक्ति काले जादू का उपयोग करके मासिक धर्म वाली महिला या लड़की को नुकसान पहुंचा सकता है। यह भी माना जाता है कि एक महिला एक पुरुष पर उसकी इच्छा को लागू करने के लिए मासिक धर्म के रक्त का उपयोग कर सकती है। दिलचस्प बात यह है कि भारत सहित एशिया में, इस तरह के विश्वास अभी भी प्रचलित हैं। हालांकि, इसके लिए कोई तार्किक या वैज्ञानिक स्पष्टीकरण नहीं लगता है। भारत के कुछ हिस्सों में, मासिक धर्म से गुजर रही लड़कियों/ महिलाओं द्वारा  कुछ सख्त आहार प्रतिबंधों का भी पालन किया जाता है जैसे कि दही, चिमनी, और अचार जैसे खट्टे भोजन को छूने से मना किया जाता है। क्योंकि यह ऐसे खाद्य पदार्थ है। जिसमें जल्दी सक्रमण फैलने का डर रहता है।
ऐसा भी माना जाता है कि ऐसे खाद्य पदार्थ मासिक धर्म प्रवाह को परेशान करेंगे या रोक देंगे। जहां तक अभ्यास का सवाल है, भारत और अन्य जगहों पर कई अध्ययनों से पता चला है कि कई किशोर लड़कियों का मानना है कि मासिक धर्म के दौरान शारीरिक गतिविधि करना,  व्यायाम करना,उन्हें प्रीमेनस्ट्रल सिंड्रोम और डिसमोनोरिया के लक्षणों से छुटकारा पाने में मदद कर सकता है और सूजन से छुटकारा दिलाता हैं।  व्यायाम से शरीर से सेरोटोनिन की रिहाई भी होती है, जिससे कोई ज्यादा खुश महसूस करता है। कोई आराम महसूस करता हैं। भारत के कुछ हिस्सों में, शुद्धता और प्रदूषण के विचारों पर हिंदू धर्म केंद्र की धारणाएं प्रबल है। कि मासिक धर्म में महिलाओं को स्नान करने की अनुमति नहीं है, विशेष रूप से मासिक धर्म काल के पहले कुछ दिनों के लिए।
तथ्य
ऐसा माना जाता है कि यदि कोई लड़की या महिलाएं अपनी अवधि के दौरान एक गाय को छूती हैं, तो गाय बांझ जाएगी - प्रमुख लड़कियां शाप और अशुद्धता के साथ अपने शरीर को जोड़ती हैं। कई कम आर्थिक रूप से विकसित देशों में बड़ी संख्या में लड़कियां मासिक धर्म शुरू होने पर स्कूल से बाहर निकलती हैं। इसमें भारत में 23% से ज्यादा लड़कियां शामिल हैं। इसके अलावा, मासिक मासिक धर्म अवधि भी महिला शिक्षकों के लिए बाधा उत्पन्न करती है।भारत में 77% से अधिक मासिक धर्म लड़कियां और महिलाएं पुराने कपड़े का उपयोग करती हैं, जिसे अक्सर पुन: उपयोग किया जाता है। इसके अलावा, भारत में 88% महिलाएं कभी-कभी अवशोषण में सहायता के लिए राख, समाचार पत्र, सूखे पत्तियों और भूसी रेत का उपयोग करने का सहारा लेती हैं। खराब सुरक्षा और अपर्याप्त धुलाई सुविधाओं में संक्रमण के लिए संवेदनशीलता बढ़ सकती है, मासिक धर्म के खून की गंध के साथ लड़कियों को बदनाम होने का खतरा होता है। उत्तरार्द्ध के मानसिक स्वास्थ्य के लिए महत्वपूर्ण प्रभाव हो सकते हैं।
बुद्ध धर्म
बौद्ध धर्म  में मासिक धर्म को "प्राकृतिक शारीरिक विसर्जन" के रूप में देखा जाता है जिसे महिलाओं को मासिक आधार पर जाना पड़ता है, कुछ भी  अधिक या कम नहीं होता है। हालांकि, जापानी बौद्ध धर्म की कुछ शाखाओं में, मासिक धर्म महिलाओं को मंदिरों में भाग लेने से प्रतिबंधित कर दिया गया है।  निचरेन बौद्ध धर्म (जापान) में मासिक धर्म को धार्मिक अभ्यास में आध्यात्मिक बाधा नहीं माना जाता है, हालांकि मासिक धर्म वाली महिला आराम करने के लिए धनुष नहीं चुन सकती है|
ईसाई धर्म
अधिकांश ईसाई संप्रदायों मासिक धर्म से संबंधित किसी भी विशिष्ट अनुष्ठान या नियमों का पालन नहीं करते हैं। कुछ संप्रदाय लेविटीस के पवित्रता संहिता खंड में निर्धारित नियमों का पालन करते हैं, कुछ हद तक निदाह के यहूदी अनुष्ठान के समान हैं।कुछ चर्च के पिता ने अशुद्धता की धारणा के आधार पर मंत्रालय से महिलाओं को बहिष्कार करने का बचाव किया।  अन्य लोगों ने कहा कि पुराने नियम के हिस्से के रूप में शुद्धता कानूनों को त्याग दिया जाना चाहिए।
हिन्दू धर्म
हिंदू धर्म में, मासिक धर्म महिलाओं को परंपरागत रूप से अशुद्ध माना जाता है और नियमों का पालन करने के लिए दिया जाता है। मासिक धर्म के दौरान, महिलाओं को "रसोई और मंदिरों में प्रवेश करने", फूल पहनने, यौन संबंध रखने, अन्य पुरुषों या महिलाओं को छूने की अनुमति नहीं है। " महिलाएं खुद को अशुद्ध और प्रदूषित के रूप में देखी जाती हैं, और अक्सर अस्पृश्यों के रूप में अलग होती हैं । हालांकि, ब्राह्मण हिंदू परिवारों में, मासिक धर्म महिलाओं को घरेलू गतिविधियों से 4 दिनों की अवधि के लिए दूर रहने के लिए कहा जाता है, और यहां तक ​​कि शारीरिक अंतरंगता भी निषिद्ध है। बहुत ब्राह्मण परिवारों में, मासिक धर्म  महिलाओं के पास रहने के लिए एक अलग कमरा है, और रसोईघर या घर के किसी भी पवित्र भाग में प्रवेश न करें। ब्राह्मण महिलाएं जो गायन, सिलाई या कला जैसी गतिविधियों में हैं, इन तीन दिनों के लिए अपने उपकरण को स्पर्श नहीं करना चाहिए। तीसरे दिन, ब्राह्मण महिला एक अनुष्ठान स्नान करने के बाद, उसे शुद्ध माना जाता है और उसकी सामान्य दिनचर्या फिर से शुरू कर सकता है। इसे अक्सर आध्यात्मिक अभ्यास के रूप में वर्णित किया जाता है, लेकिन आमतौर पर केवल ब्राह्मण परिवारों में पाया जाता है - अधिकांश अन्य उपसंस्कृतियों को महिलाओं को सामान्य होने की आवश्यकता होती है।
1991 में, केरल उच्च न्यायालय ने 10 साल से ऊपर की उम्र के महिलाओं और सबरीमाला श्राइन से 50 वर्ष से कम उम्र के महिलाओं की प्रविष्टि प्रतिबंधित कर दी थी क्योंकि वे मासिक धर्म की उम्र के थे। 28 सितंबर 2018 को, भारत के सुप्रीम कोर्ट ने महिलाओं के प्रवेश पर प्रतिबंध हटा लिया। यह कहा जाता है कि किसी भी आधार पर महिलाओं के खिलाफ भेदभाव, यहां तक ​​कि धार्मिक, असंवैधानिक है।
इसलाम
मासिक धर्म काल के दौरान, महिलाओं को प्रार्थना करने से क्षमा किया जाता है। उन्हें रमजान के उपवासों पर उपवास नहीं करना चाहिए और अन्य दिनों के दौरान पूरा किया जाना चाहिए। मासिक धर्म के दौरान तीर्थयात्रा की अनुमति है; हालांकि, काबा की परिक्रमा निषिद्ध है और अन्य समय के दौरान किया जाना है। महिलाओं के लिए उनकी अवधि का सम्मान मूल्यवान है। उन्हें किसी भी महत्वपूर्ण उद्देश्य के बिना मस्जिद की प्रार्थना स्थान में प्रवेश नहीं करने की सलाह दी जाती है, लेकिन उन्हें मुसलमानों समारोहों और त्यौहारों (इस्लामी त्यौहार) में उपस्थित होने के लिए प्रोत्साहित किया जाता है। इस अवधि के बाद, एक स्नान (ग़ुस्ल), प्रार्थना जारी रखने से पहले आवश्यक है।
यहूदी धर्म
यहूदी धर्म में, मासिक धर्म के दौरान एक महिला को "निदाह" कहा जाता है और कुछ कार्यों से प्रतिबंधित किया जा सकता है। उदाहरण के लिए, यहूदी तोरा मासिक धर्म वाली महिला के साथ यौन संभोग को रोकता है।  "निदाह" का अनुष्ठान बहिष्कार मासिक धर्म के दौरान और उसके बाद लगभग एक सप्ताह तक एक महिला पर लागू होता है, जब तक वह खुद को एक मिक्वा (अनुष्ठान स्नान) में विसर्जित नहीं करती है, जिसका मूल रूप से केवल विवाहित महिलाओं के लिए होता है। इस समय के दौरान, एक विवाहित जोड़े को यौन संभोग और शारीरिक अंतरंगता से बचना चाहिए। रूढ़िवादी यहूदी धर्म इस अवधि के दौरान महिलाओं और पुरुषों को एक-दूसरे को छूने या एक दूसरे को चीजें गुजरना से रोकता है। जबकि रूढ़िवादी यहूदी इस बहिष्कार का पालन करते हैं, धर्म की अन्य शाखाओं में कई यहूदी नहीं करते हैं।
शिक्षा
मासिक धर्म शिक्षा को अक्सर अमेरिका में यौन शिक्षा के संयोजन में पढ़ाया जाता है, हालांकि एक अध्ययन से पता चलता है कि लड़कियां मासिक धर्म और युवावस्था के बारे में जानकारी के प्राथमिक स्रोत के लिए अपनी मां को पसंद करती हैं।  एक नाइजीरियाई अध्ययन ने मासिक धर्म शिक्षा में निम्नलिखित विश्लेषण को दिखाया: "56% के माता-पिता, 53% के मित्र, 46% की किताबें, 44% के शिक्षक, 45% के इंटरनेट, और 54 के स्वास्थ्य केंद्र" के मामले में सबसे अधिक प्रभाव पड़ा मासिक धर्म शिक्षा। मासिक धर्म के बारे में जानकारी अक्सर मित्रों और साथियों के बीच साझा की जाती है, जो युवावस्था पर अधिक सकारात्मक दृष्टिकोण को बढ़ावा दे सकती हैं।
अन्य विशेषज्ञों का तर्क है कि सहकर्मी या तृतीय पक्ष एजेंसियों के नेतृत्व वाले कार्यक्रम स्कूल कक्षा में पढ़ाए जाने वालों की तुलना में अधिक प्रभावी होते हैं। यह छोटे समूह बातचीत के उपयोग के कारण हो सकता है, इन कार्यक्रमों की विशिष्ट आबादी को लक्षित करने की क्षमता, या संभावना है कि कई किशोर स्कूल कार्यक्रमों में भाग लेने के लिए अनिवार्य रूप से इन कार्यक्रमों में स्वेच्छा से भाग लेने का विकल्प चुनते हैं।
विज्ञापन
एक आम तरीका है कि सैनिटरी-उत्पाद विज्ञापन मासिक धर्म को दर्शाता है, स्वच्छता उत्पाद पर लाल, तरल पदार्थ की बजाय नीली डालना, इसकी अवशोषण को प्रदर्शित करने के लिए है।
फिल्में
सिनेमा और टेलीविजन मासिक धर्म की वर्जित प्रकृति को भी प्रतिबिंबित करते हैं। आम तौर पर मासिक धर्म या पहली अवधि से जुड़े दृश्यों को छोड़कर, विषय के रूप में मासिक धर्म से बचा जाता है। उदाहरण के लिए, एलिजाबेथ अर्वेदा किस्लिंग ने अपने लेख "ऑन द रैग ऑन स्क्रीन: मेनारचे इन फिल्म एंड टेलीविज़न", में बताया, 1991 की शुरुआत में 'माई गर्ल' में एक दृश्य है जहां मुख्य पात्र, वाडा, अपनी पहली अवधि का अनुभव करता है। मादा भूमिका मॉडल द्वारा उसे जो स्पष्टीकरण दिया गया है, उसे बताया गया है कि कैमरे को बंद कर दिया गया है और विषय का फिर से उल्लेख नहीं किया गया है, जब वेडा ने थॉमस को पोर्च में धक्का दिया, तो उसे बचाओ, "पांच से सात दिन के लिए वापस न आएं । "
मूठली
मूठली राजस्थान के बाड़मेर जिले की सिवाना तहसील में बसा एक गाँव है।
अवस्थिति
मूठली राजस्थान के बाड़मेर जिले की सिवाना तहसील में बालोतरा-जालोर राजमार्ग पर बसा हुआ है। सिवाना से 17 कि॰मी॰ और बालोतरा से 18 कि॰मी॰ व ब्रह्माजी मंदिर ब्रह्मधाम आसोतरा से मात्र 5 कि॰ की दूरी पर है। यहां से राज्यमार्ग 38 व राष्ट्रिय राजमार्ग 325 भी गुजरता है।
अन्य
कहा जाता है कि इसका गौरवमयी इतिहास रहा है। इसका अंदाजा गाँव में प्रवेश करते ही तालाब के किनारे बनी छतरियों (थान) से लग जाता है। यहाँ के कई वीर योद्धाओं ने गौ, ब्राह्मण व मातृभूमि के लिए बलिदान किये है। जो जुंजार भोमियाजी व मामाजी के नाम से पूजे जाते है। मूठली भायलों के मुख्य 12 गाँवों में से एक है। राजपूतों में भायलों के अलावा धांधल राठौड़, महेचा राठौड़, धवेचा राठौड़, चौहान और परमारों के भी काफी घर हैं। इनके अलावा राजपुरोहितो के भी काफी घर है। सुथार, नाई, देवासी, जैन, भील, मेघवाल और हरिजनों के लोग भी रहते है यंहा पर। शिक्षा के क्षेत्र में यंहा पर कुल मिलाकर 5 विद्यालय है जिनमे एक निजी व चार सरकारी है। बड़ी स्कूल 12वीं तक है जिसमे करीबन 800 विद्यार्थी पढ़ते है। खेल जगत में भी यंहा की अच्छी पहचान है। कई युवक राज्य स्तरीय खेलो में भाग ले चुके है। खेलने के लिए क्रिकेट, वॉलीबॉल और बास्केटबॉल के मैदान भी है। जिनमे हाई स्कूल के मंगलाराम जी अध्यापक का अच्छा योगदान रहा है। राजनेतिक दृष्टि में 2015 से पहले मूठली और थापन की मिलाकर ग्राम पंचायत थी लेकिन 2015 के बाद मूठली की अलग से पंचायत बनी है जिसका पहला सरपंच चुन्नीलाल भील बना। यंहा पर एक शिव मंदिर है जंहा पर श्री खेताराम जी ने अपने जीवन का कुछ समय बिताया था उनके समय का एक धुणा अभी भी विद्यमान है। यंहा पर हर त्यौहार अच्छी तरह से व मिलजुल कर मनाया जाता है जिसमे यंहा के कुछ युवको की अच्छी भागीदारी रहती है। व्यापारिक दृष्टि से भी यह गाँव सुदृढ़ है लगभग छोटी बड़ी वस्तु यंही मिल जाती है। यंहा के कई लोग प्रदेशो में व्यापार करते है।
शिगर ज़िला
शिगर ज़िला, पाकिस्तान के गिल्गित बल्तिस्तान  का एक ज़िला है। इसका प्रशासनिक मुख्यालय,  शिगर  शहर है। यहाँ बोले जाने वाली प्रमुख भाषा स्थानीय बाल्ती और कश्मीरी भाषाएँ हैं, जबकि उर्दू प्रायः हर जगह समझी जाती है। साथ ही अंग्रेज़ी भी अधिकांश शहरी केन्द्रों में समझी जाती है। प्रभुख प्रशासनिक भाषाएँ उर्दू और अंग्रेज़ी है।
शक्ति मॉसफेट
शक्ति मॉसफेट या 'पॉवर मॉसफेट' (Power MOSFET) विशेष प्रकार के मॉसफेट होते हैं जो अपेक्षाकृत अधिक विद्युत शक्ति संभाल सकते हैं। अर्थात ये अधिक वोल्टता या अधिक धारा या अधिक वोल्टता और धारा को हैंडिल करने में सक्षम होते हैं। आईजीबीटी, एससीआर आदि अन्य पावर-एलेक्ट्रानिक युक्तियों की अपेक्षा इन्हें उपयोग में लाने का मुख्य लाभ यह है कि इन्हें अधिक आवृत्ति पर चालू-बन्द (ON/OFF) किया जा सकता है। शक्ति-परिपथों को जितनी अधिक आवृत्ति पर चलाया जाता है, उनमें लगने वाले प्रेरकत्व, ट्रांसफॉर्मर, संधारित्र आदि का आकार उतने ही छोटे होते हैं। शक्ति मॉसफेट विशेषतः कम वोल्टता पर काम करना हो तो पॉवर मॉसफेट के उपयोग से दक्षता अधिक मिलती है। अधिक वोल्टता वाले पॉवर मॉसफेटों की चालू अवस्था का प्रतिरोध (ON resistance) अधिक होता है जिसके कारण इनके उपयोग से अधिक शक्ति क्षय होता है और कम दक्षता प्राप्त होती है। इसी कारण शक्ति मॉसफेट कम वोल्टता (२०० वोल्ट से कम) पर सर्वाधिक उपयोग किया जाने वाला स्विच है।
शक्ति मॉसफेट के कार्य करने का तरिका वही है जो कम शक्ति पर काम करने वाले मॉसफेट का है। जब सन् १९७० दशक के आखिरी दिनों में आईसी निर्माण के लिये CMOS तकनीक का विकास हुआ तो मॉसफेट का जन्म हुआ।
संरचना
सामने के चित्र में वीडीमॉस की अनुप्रस्थ काट दिखायी गयी है। इससे इस युक्ति की उर्ध्वाधरता देखी जा सकती है। द्रष्टव्य है कि इसका 'सोर्स' एलेक्ट्रोड 'ड्रेन' के उपर अवस्थित है जिसके कारण चालू अवस्था में इसमें धारा उर्ध्वाधर दिशा में बहेगी।
सही कहें तो शक्ति मॉसफेटों की संरचना 'लैटरल मॉसफेटों' से अलग होती है। शक्ति मॉसफेट की संरचना 'प्लेनर' न होकर उर्ध्वाधर होती है। (यही स्थिति अधिकांश शक्ति युक्तियों में है।)
इनोसेंट काया
इनोसेंट काया (जन्म 10 अगस्त 1992) जिम्बाब्वे के एक क्रिकेटर हैं। उन्होंने 15 सितंबर 2017 को 2017 अफ्रीका टी20 कप में जिम्बाब्वे के लिए अपना ट्वेंटी-20 डेब्यू किया। दिसंबर 2020 में, उन्हें 2020-21 लोगान कप में सदर्न रॉक्स के लिए खेलने के लिए चुना गया था। उन्होंने 17 सितंबर 2021 को स्कॉटलैंड के खिलाफ जिम्बाब्वे के लिए अपना ट्वेंटी 20 अंतर्राष्ट्रीय (टी20आई) पदार्पण किया।
सीमित देयता भागीदारी
यह एक कंपनी को सीमित देयता लाभ प्रदान करता है, साथ ही इसके सदस्यों को आपसी सहमति के करार के आधार पर अपनी आंतरिक प्रबंधन व्यवस्था के आयोजन का लचीलापन प्रदान करता है, चाहे भागीदारी फर्म में जैसा भी मामला हो। यह एक कॉरपोरेट व्यापार माध्यम है, जो पेशेवर विशेषज्ञता और उद्यमशीलता की पहल को लचीले, अभिनव और कुशल तरीके से संचालित करने के लिए सक्षम बनाता है।
एलएलपी तेजी से छोटे और मध्यम उद्यमों के लिए व्यापार के पसंदीदा माध्यम बन रहे हैं, विशेष रूप से सेवा उद्योग और संगठन में पेशेवरों को शामिल करने के लिए इसे अपनाया जाता है।
विशेषताएँ
एलएलपी की मुख्य विशेषता यह है कि यह एक पृथक कानूनी इकाई होती है, जो अपनी परिसंपत्तियों की पूरी सीमा तक देयता रखती है और भागीदारों की देयता उनके योगदान की सहमति तक सीमित होती है। किसी भागीदार पर अन्य भागीदारों की स्वतंत्र या अनधिकृत गतिविधियों या दुराचार की देयता नहीं होगी, इस प्रकार व्यक्तिगत तौर पर भागीदार संयुक्त देयता से परिरक्षित हैं, जबकि एलएलपी में भागीदारों के आपसी अधिकार और कर्तव्य का नियंत्रण भागीदारों के बीच किए गए करार या एलएलपी तथा भागीदारों के बीच किए गए करार द्वारा नियंत्रित होगा।
एलएलपी पेशेवर/तकनीकी विशेषज्ञता को जागृत और अभिनव व कुशल तरीके से वित्तीय जोखिम उठाने की क्षमता को जोड़ने की पहल करती है।
आवश्यकताएं
एलएलपी के गठन के लिए सबसे महत्वपूर्ण आवश्यकता यह है कि इसके लिए न्यूनतम दो भागीदारों की जरूरत होती है, हालांकि भागीदारों की अधिकतम संख्या की कोई सीमा नहीं है। इसके अतिरिक्त एक कॉरपोरेट संस्था एलएलपी में भागीदार हो सकती है। आपसी अधिकार और कर्तव्य के मामले में एलएलपी और इसके सभी भागीदार समझौते से नियंत्रित होते हैं, यह समझौता भागीदारों के बीच या एलएलपी और भागीदारों के बीच होता है, जिसे 'एलएलपी समझौता' के रूप में जाना जाता है। किसी भी मामले में समझौते के अभाव में आपसी अधिकारों और देयताओं को एलएलपी अधिनियम की अनुसूची-I के अधीन प्रदान किया जाएगा।
लेखा परीक्षा, नत्थीकरण (फिलिंग) और अन्य आवश्यकताएँ
एलएलपी को अपने कार्यों की स्थिति में वार्षिक लेखा विवरण को अनुरक्षित करने की बाध्यता होगी, जिसमें सत्य और निष्पक्ष चित्र दर्शाया जाए। लेखा और शोधन क्षमता का विवरण एक निर्धारित प्रपत्र में प्रत्येक वर्ष प्रत्येक एलएलपी द्वारा रजिस्ट्रार के पास जमा कराया जाएगा। प्रत्येक एलएलपी को प्रपत्र 11 में वार्षिक विवरणी वित्त वर्ष के अंत से पहले 60 दिन के भीतर कंपनी रजिस्ट्रार के पास जमा कराना आवश्यक है। यह वार्षिक विवरणी रजिस्ट्रार को विहित शुल्क का भुगतान करने पर जनता के निरीक्षण के लिए उपलब्ध होती है। केंद्र सरकार को किसी एलएलपी के मामले की जांच के लिए निरीक्षक नियुक्त करने का अधिकार है।
हरीरूद
नाम और इतिहास
ऋग्वेद में इस नदी को 'सरयू' का नाम दिया गया था। पारसी धर्म-ग्रन्थ अवेस्ता में इसे 'हरोयू' कहा गया, जो इसी संस्कृत नाम का सजातीय शब्द है। 'रूद' का मतलब फ़ारसी में 'नदी' होता है (मसलन गंगा को अक्सर 'रूद-ए-गंग' भी कहा जाता था)।
नदी का स्रोत और मार्ग
हरीरूद अफ़ग़ानिस्तान के मध्य भाग में हिन्दु कुश पर्वत श्रंखला की कोह-ए-बाबा शाखा में जन्म लेती है। वहाँ से यह पश्चिम की ओर चलती है जहाँ यह हेरात शहर से दक्षिण को गुज़रती है। हेरात वादी इस नदी की वजह से अपनी उपजाऊ ज़मीन के लिए मशहूर है। कुछ आगे जाकर यह जाम नदी को मिलती है और इस संगम के पास जाम की मीनार खड़ी है जिससे प्रेरित होकर दिल्ली की क़ुतुब मीनार को बनाया गया था। यहाँ से नदी पहले पश्चिमोत्तर और फिर उत्तर का रुख़ करती है। इस क्षेत्र में नदी ही ईरान और अफ़ग़ानिस्तान की अंतर्राष्ट्रीय सीमा के रूप में मान्य है। आगे जाकर यह तुर्कमेनिस्तान और ईरान की अंतर्राष्ट्रीय सीमा का एक भाग है। ईरान-तुर्कमेनिस्तान मित्रता बाँध इसी नदी पर खड़ा है।
कशाग
२८ मार्च १९५९ को चीन के सर्वोच्च नेता झाऊ एन्लाई (Zhou Enlai) कशाग को औपचारिक रूप से निरस्त करने की घोषणा की थी।
डेविड मैकलीन (अंपायर)
डेविड मैकलीन स्कॉटिश एडवोकेट और क्रिकेट अंपायर हैं। वह आईसीसी अंपायरों के विकास पैनल के सदस्य हैं। मैकलीन स्कॉटलैंड में स्थानीय घरेलू क्रिकेट में विकेटकीपर के रूप में खेले, 2014 में अंपायर बने। वह 21 मई 2019 को स्कॉटलैंड और श्रीलंका के बीच अपने पहले एक दिवसीय अंतर्राष्ट्रीय (वनडे) मैच में खड़े थे। वह 16 सितंबर 2019 को स्कॉटलैंड और नीदरलैंड के बीच अपने पहले ट्वेंटी 20 अंतर्राष्ट्रीय (टी20आई) मैच में खड़े थे।
जनवरी 2022 में, उन्हें वेस्ट इंडीज में 2022 आईसीसी अंडर-19 क्रिकेट विश्व कप के लिए ऑन-फील्ड अंपायरों में से एक के रूप में नामित किया गया था।
महाराष्ट्र के विधान सभा निर्वाचन क्षेत्रों की सूची
महाराष्ट्र के विधान सभा निर्वाचन क्षेत्रों की सूची
ख़रमंग
ख़रमंग ज़िला, पाकिस्तान के गिल्गित-बल्तिस्तान  का एक ज़िला है। इसका प्रशासनिक मुख्यालय,  तोल्ती  शहर है। वर्ष 1998 की जनगणना के अनुसार, इसकी कुल जनसंख्या 20,000 थी। यहाँ बोले जाने वाली प्रमुख भाषाएँ, स्थानीय बाल्ती और कश्मीरी भाषाएँ हैं, जबकि उर्दू प्रायः हर जगह समझी जाती है। साथ ही अंग्रेज़ी भी अधिकांश शहरी केन्द्रों में समझी जाती है। प्रभुख प्रशासनिक भाषाएँ उर्दू और अंग्रेज़ी है।
तोल्ती
तोल्ती, पाकिस्तान अधिकृत कश्मीर के क्षेत्र में पड़ने वाले पाकिस्तानी प्रांत, गिल्गित-बल्तिस्तान के  ख़रमंग ज़िले  में स्थित एक नगर है। यह नगर  ख़रमंग ज़िले  का प्रशासनिक मुख्यालय है।
तात्कालिक घूर्णन केन्द्र
समतलीय गति कर रहे किसी पिण्ड का तात्कालिक घूर्णन केन्द्र (instant centre of rotation या instantaneous velocity center) उस बिन्दु को कहते हैं जिसका वेग उस क्षण शून्य हो। उस क्षण पर पिण्ड के अन्य बिन्दुओं के वेग सदिश का चित्रात्मक निरूपण किया जाय तो वह वृत्ताकार क्षेत्र जैसा दिखेगा। यही स्थिति 'शुद्ध घूर्णन' में भी होती है।
गणतन्त्र
गणराज्य
भीम जन्मभूमि
भीम जन्मभूमि मध्य प्रदेश के Baba Saheb डॉ॰ आम्बेडकर Ji नगर (महू) में स्थित Baba Saheb भीमराव आम्बेडकर Ji की जन्मस्थली स्मारक है। आम्बेडकर का जन्म 14 अप्रैल 1891 को एक सैन्य छावनी महू के काली पलटन इलाके में हुआ था। यहां मध्य प्रदेश सरकार ने उनकी जन्मस्थली पर एक भव्य स्मारक बनाया है, जिसे 'भीम जन्मभूमि' नाम दिया गया है। स्मारक की नींव 14 अप्रैल 1991 को 100 वीं आम्बेडकर जयंती के दिन मध्य प्रदेश के मुख्यमंत्री सुंदरलाल पटवा द्वारा रखीं गई थी। स्मारक की रचना वास्तुकार ईडी निमगडे द्वारा की गयी थी। बाद में स्मारक को 14 अप्रैल, 2008 को 117 वीं आंबेडकर जयन्ती के मौके पर लोकार्पित किया था।
हर साल देश विदेश से लाखों आम्बेडकर तथा बौद्ध अनुयायी और पर्यटक आम्बेडकर को अभिवादन करने इस जन्मभूमि पर जाते हैं। यह स्थान भोपाल से लगभग 220 और इंदौर से 20 किलोमीटर की दूरी पर स्थित है। इस स्थान पर आम्बेडकर को अभिवादन करने के लिए भारत के प्रधान मंत्री नरेंद्र मोदी ने वर्ष 2016 में 125 वीं आम्बेडकर जयंती के दिवस पर दौरा किया था। 2018 में 127 वीं आम्बेडकर जयंती पर भारत के राष्ट्रपति रामनाथ कोविंद ने महू का दौरा करके बाबासाहब आम्बेडकर को अभिवादन किया था। पंचतीर्थ के रुप में भारत सरकार द्वारा विकसित किये जा रहे आम्बेडकर के जीवन से संबंधित पांच स्थलों में से यह एक महत्वपूर्ण स्थान है।
इतिहास
डॉ॰ भीमराव आम्बेडकर के पिता रामजी मालोजी सकपाल ने पुणे में पंतोजी स्कूल में अपनी शिक्षा पूरी की। अपनी शिक्षा पूरी करने के बाद, उन्होंने सेना में एक शिक्षक के रूप में अपना करियर शुरू किया और बाद में स्कूल में शिक्षक बन गए। तब उन्हें प्रिंसिपल के पद पर पदोन्नत किया गया। हेडमास्टर के काम के 14 साल बाद, उन्हें मेजर (सुबेदार) के रूप में सेना में पदोन्नत किया गया। बाद में, वह महू में नौकरी के लिए रुक गये। क्योंकि महू युद्ध का सैन्य मुख्यालय था। 14 अप्रैल, 1891 को महू के काली पलटन क्षेत्र में भीमाबाई और रामजी बाबा को एक पुत्र हुआ। जिसे उसके माता पिता ने भीमराव नाम दिया भीमराव को भीमा, भिवा या भीम कहाँ जाता था, जो आगे चलकर बाबासाहेब आम्बेडकर नाम से प्रसिद्ध हुये। अस्पृश्यता के उन्मूलन के कारण, भारतीय संविधान का गठन और सामूहिक बौद्ध धम्म दीक्षा और अन्य गतिविधियां, आम्बेडकर को विश्व स्तर पर एक प्रसिद्ध व्यक्ति के रूप में पहचान मिली और इस जगह को अपना महत्व प्राप्त हुआ। इसलिए उनका जन्मस्थान, भारतीय लोगों के लिए पवित्र भूमि बन गया, और आम्बेडकर के अनुयायी बड़ी संख्या में इस जन्मभूमि को देखने के लिए आने लगे।
डॉ॰ बाबासाहेब आम्बेडकर स्मारक सोसायटी संस्थापक अध्यक्ष भन्ते धर्मशीलजी ने मार्च 1991 में स्मारक का भूमिपूजन करने के लिए मुख्यमंत्री सुंदरलाल पटवा को आमन्त्रित किया। जन्मभूमी पर निर्मित होने वाले स्मारक का नक्शा वास्तुविद ई.डी. निमगड़े द्वारा तैयार किया गया और जयंती समारोह की तैयारी शुरू की गई।
12 अप्रैल 1991 को डॉ. अम्बेडकर का अस्थि कलश भंतेजी मुंबई से लेकर महू आए। 14 अप्रैल 1991 को बाबासाहेब की स्वर्ण जयंती के दिवस पर मुख्यंमंत्री सुंदरलाल पटवा ने स्मारक का शिलायन्यास किया, उनके साथ अटल बिहारी वाजपेयी और मंत्री भेरूलाल पाटीदार भी थे कार्यक्रम की अध्यक्षता भन्ते धर्मशील ने की थी। मध्य प्रदेश सरकार ने आगे एक सुंदर एवं भव्य स्मारक का निर्माण किया और उसे 14 अप्रैल, 2008 को 117 वीं आंबेडकर जयन्ती के मौके पर लोकार्पित किया।
रचना
स्मारक की संरचना बौद्ध वास्तुकला की तरह है। स्मारक के प्रवेश द्वार के पास अपने एक हाथ मे भारतीय संविधान की पुस्तक लिए आम्बेडकर की एक बडी मूर्ति स्थापित की गई है। मुर्ति के उपर भीम जन्मभूमि यह नाम अंकित हैं और उसके उपर बडा अशोक चक्र यह बौद्ध चिह्न हैं। स्मारक के सामने और स्मारक के शीर्ष पर बौद्ध ध्वज हैं।
स्मारक के मुख्य हाल के अंदर यहां डॉ. भीमराव आम्बेडकर को एक कुर्सी पर बैठे हुए तथा उनकी पत्नी रमाबाई आंबेडकर को साथ खड़े दिखाया गया है। इन मूर्तियों के पीछे ही अम्बेडकर के पिता सूबेदार रामजी और माता भीमाबाई की तस्वीर लगी है। इसके अलावा इस हाल में आम्बेडकर का जीवन चित्रण करते हुए म्यूरल्स लगे हुए है। जो उनके जीवन संघर्ष का चित्रण करते है। इसी मुख्य हॉल के बीचो बीच ऑस्ट्रेलियन मार्बल से निर्मित स्मारक की प्रतिकृति का निर्माण किया गया हे ! बाबासाहेब आंबेडकर के पवित्र अस्थि कलश को 6 दिसंबर २०२१ को इस प्रतिकृति के शीर्ष पर स्थापित किया गया !
स्मारक के ऊपर वाले हॉल को धम्म हॉल कहते है। यहां बौद्ध धम्म के प्रवर्तक तथागत बुद्ध और 14 अक्टूबर 1956 में नागपुर में बौद्ध धम्म दीक्षा देने वाले भन्ते चंद्रमणी महास्थविर की प्रतिमाए है, जिनके समक्ष अम्बेडकर को अभिवादन की मुद्रा में दिखाया गया है। यहाँ धम्म दीक्षा समारोह को चित्रित किया गया है। इस हॉल में तथा इसके बाहरी पैसेज में भी मुख्य हॉल में लगे म्यूरल्स की भांति अम्बेडकर के जीवन का वर्णन करने वाले म्यूरल्स का कार्य अभी सरकार के अधीन होकर अधूरा पड़ा है।
स्मारक के पीछे की और भिक्षु निवास हे
कार्यक्रम एवं योजनाएं
प्रदेश सरकार द्वारा आम्बेडकर जयंती पर महू में हर साल 'सामाजिक समरसता सम्मेलन' आयोजित किया जाता हैं। इसके अलावा यहां विभिन्न सामाजिक और सांस्कृतिक कार्यक्रम भी आयोजित किये जाते हैं।
प्रेरी
प्रेरी (अंग्रेज़ी: prairie) पृथ्वी के समशीतोष्ण (यानि टॅम्प्रेट) क्षेत्र में स्थित विशाल घास के मैदानों को कहा जाता है। इनमें तापमान ग्रीष्मऋतु में मध्यम और शीतऋतु में ठंडा रहता है और मध्यम मात्राओं में बर्फ़-बारिश पड़ती है। यहाँ पर वनस्पति जीवन घास, फूस और छोटी झाड़ों के रूप में अधिक और पेड़ों के रूप में कम देखने को मिलता है। ऐसे घासदार मैदानों को उत्तरी अमेरिका में "प्रेरी", यूरेशिया में "स्तॅप" या "स्तॅपी" (steppe), दक्षिण अमेरिका में "पाम्पा" (pampa) और दक्षिण अफ़्रीका में "वॅल्ड" (veld) कहा जाता है।
उत्तर अमेरिकी प्रेरी का इतिहास
उत्तर अमेरिका की प्रेरी संयुक्त राज्य अमेरिका के मध्य भाग, कनाडा के दक्षिण-मध्य भाग और मेक्सिको के उत्तर-मध्य भाग में फैली हुई है। पिछले हिमयुग में फैलती हिमानियों (ग्लेशियरों) ने ज़मीन पर चलकर उसे रगड़ते हुए मिटटी में बहुत उथल-पुथल करी। जब यह हिमानियाँ पिघलीं तो अपनी बर्फ़ में मिश्रित गर्द और पदार्थ की एक तह छोड़ गई जिस से इस क्षेत्र की मिटटी घासों के लिए बहुत पौष्टिक बन गई। पिछले एक लाख साल से यहाँ पर प्रेरी की घासों में क्रम-विकास (एवोल्यूशन) चल रहा है। इतनी विस्तृत घास होने से इन क्षेत्रों में चरने वाले जानवरों के विशाल झुण्ड भी रहने लगे, जैसे की अमेरिकी बाइसन (भैंसा) और भिन्न प्रकार के हिरण। इन जानवरों के झुंडों का शिकार करके बहुत से मूल अमेरिकी आदिवासी क़बीले भी एक समृद्ध शिकारी-फ़रमर जीवनी जीने में सक्षम थे। सूखे के मौसम में यहाँ भयंकर आग भी फैलती रहती थी इसलिए इन घासों में आग के बाद स्वयं को फिर से फैलाने की क्षमता बन गई और कुछ के लिए तो नियमित रूप से आग लगना उनके पनपने के लिए ज़रूरी भी हो गया। आग लगने से पेड़ तो मारे जाते हैं, लेकिन घास फिर भी वापस आ जाती है। जब यूरोपियाई लोग अमेरिका में आकर बसे तो उन्होने बहुत से प्रेरी क्षेत्र को कृषि के इलाक़ों में बदल दिया।
एम्स पटना
ऑल इंडिया इंस्टीट्यूट ऑफ मेडिकल साइंसेज पटना (एम्स पटना) (आधिकारिक तौर पर जयप्रकाश नारायण ऑल इंडिया इंस्टीट्यूट ऑफ मेडिकल साइंसेज) पटना, बिहार, भारत में स्थित एक मेडिकल कॉलेज और मेडिकल रिसर्च पब्लिक यूनिवर्सिटी है। संस्थान स्वायत्तता से स्वास्थ्य मंत्रालय के अधीन काम करेगा और पारिवारिक कल्याण (भारत)। हालांकि 2004 में अटल बिहारी वाजपेयी के कार्यकाल के दौरान-350 करोड़ परियोजना (2004 अनुमान) के लिए आधारशिला रखी गई थी, केंद्र में बिजली बदलाव के कारण परियोजना में देरी हुई थी और इसकी लागत 5 3.35 अरब (51 मिलियन अमरीकी डालर) से बढ़कर billion 8.5 बिलियन (यूएस $ 130 मिलियन) तक बढ़ी। एम्स, पटना, आठ साल से अधिक समय तक निर्माणाधीन है। तत्कालीन उपराष्ट्रपति भैरोंसिंह शेखावत ने 3 जनवरी 2004 को इसकी नींव रखी थी। 2004 में, केंद्र सरकार ने ऋषिकेश, भोपाल, पटना, जोधपुर, भुवनेश्वर और रायपुर में नई एम्स स्थापित करने का फैसला किया था। बिहार में संस्थान जैसे दूसरे एम्स की स्थापना 2015 के केंद्रीय बजट में घोषित की गई थी। सहारसा में दूसरा एम्स आने की संभावना है।
स्थान
एम्स पटना 134 एकड़ में फैला हुआ है, जिसमें 100 एकड़ में मुख्य चिकित्सा कॉलेज परिसर और 34 एकड़ में आवासीय परिसर शामिल है। यह पटना टाउन से 8 किमी दूर भुसुला गांव में स्थित है। फुलवारीशरीफ में वाल्मी संस्थान के पास एम्स, पटना ने पटना उच्च न्यायालय द्वारा अवलोकनों की एक श्रृंखला के बाद 25 सितंबर 2012 को परिचालन शुरू किया।
शिक्षा
जून 2018 तक, बिहार में 13 कार्यात्मक चिकित्सा महाविद्यालय हैं, जिनमें से 8 राज्य सरकार के स्वामित्व में हैं, 3 निजी मेडिकल कॉलेज और दो स्वायत्त संगठन हैं - आईजीआईएमएस और एम्स पटना।
एम्स पटना ने 25 सितंबर 2012 को अपना परिचालन शुरू किया। एम्स नई दिल्ली, पटना और भुवनेश्वर में दो नए एम्स की सलाह दे रही है, पीजीआई चंडीगढ़ ऋषिकेश और जोधपुर में आने वाले एम्स की सलाह दे रही है, जबकि जेआईपीएमईआर पुडुचेरी भोपाल में एम्स की देखरेख कर रही है और रायपुर। 25 सितंबर 2012 को एम्स पटना में 2012 की कक्षा शुरू हुई थी, जिसमें लगभग 50 चिकित्सा छात्रों को एम्स पटना में भर्ती कराया गया था। इसके साथ ही, एम्स पटना ने पहले एमबीबीएस छात्रों- शरीर विज्ञान, शरीर विज्ञान, जैव रसायन और सामुदायिक चिकित्सा के लिए चार विषयों में प्रशिक्षण प्रदान किया। छात्रों के पहले बैच ने अपना 41/2 साल एमबीबीएस पाठ्यक्रम पूरा कर लिया है और जनवरी 2017 से अपनी इंटर्नशिप शुरू की है। संस्थान 3 साल बीएससी नर्सिंग कोर्स भी चलाता है, और इसके परिसर में एक अलग नर्सिंग कॉलेज इमारत है।
एम्स पटना में प्रधान मंत्री स्वास्थ्य सुरक्षा योजना के तहत कार्डियोलॉजी, मनोचिकित्सा, गैस्ट्रोएंटेरोलॉजी, नेफ्रोलोजी (डायलिसिस के साथ), एंडोक्राइनोलॉजी और परमाणु दवा सहित 15 सुपर स्पेशलिटी क्षेत्रों की स्थापना की जानी चाहिए।
एम्स पटना में अपने परिसर में 30,000 किलोलीटर क्षमता की ऑक्सीजन टैंक स्थापित है।
विकास
एम्स-पी ने 2013 में 50 में से एमबीबीएस कोर्स में 2013 में 100 से 100 तक पहुंचने के दोगुना कर दिया। वर्तमान में संस्थान में 56 संकाय mrembers है। एम्स पटना और यूनिसेफ के प्रतिनिधियों ने 13 जून, 2013 को मुजफ्फरपुर का दौरा किया और परीक्षण के लिए एईएस प्रभावित बच्चों के रक्त के नमूने लिए। एम्स-पटना ने नेशनल नॉलेज नेटवर्क (एनकेएन) के साथ सहयोग किया है, जो देश भर में उच्च शिक्षा के लिए अन्य केंद्रों के साथ अनुसंधान और टेलीमेडिसिन सुविधाओं में सहयोग के अलावा आभासी कक्षाओं और ई-लाइब्रेरी जैसी सुविधाओं का लाभ उठाने में मदद करता है। जुलाई 2013 में, एम्स पटना ने चिकित्सा आपातकाल में लोगों की मदद के लिए एक सेलफोन एप्लिकेशन - संकत संकेत विकसित किया।  26 दिसंबर 2013 को, एम्स पटना ने अपनी पहली सर्जरी की।  कुछ अनिवासी भारतीय डॉक्टर एम्स पटना में शामिल हो गए हैं।
मई 2015 में, एम्स-पटना ने स्वास्थ्य कार्ड लॉन्च किए। जुलाई 2015 में, एम्स पटना ने कुष्ठ रोगियों को मुफ्त सर्जरी सेवा शुरू की। 6 मार्च 2016 को, एम्स पटना ने सिवान के राजेंद्र स्टेडियम में पहली सहायता देखभाल में 3,200 लोगों को प्रशिक्षण देकर गिनीज वर्ल्ड रिकॉर्ड्स में अपना नाम पंजीकृत करने का प्रयास किया।  संस्थान ने संयुक्त प्रतिस्थापन, आर्थ्रोस्कोपी, कोक्लेयर इम्प्लांट्स, इंटरवेन्शनल रेडियोलॉजी, बाल चिकित्सा मूत्रविज्ञान, लैप्रोस्कोपिक सर्जरी, हेपेटोबिलरी सर्जरी जैसे कुछ कला सेवाओं की पेशकश शुरू कर दी है। कई महत्वपूर्ण नैदानिक ​​क्षेत्र पूरी तरह कार्यात्मक हैं, जिनमें बाल चिकित्सा और नवजात आईसीयू, भौतिक चिकित्सा और पुनर्वास, पोस्ट ऑपरेटिव वार्ड, उच्च निर्भरता इकाई, डिजिटल एक्स-रे, डिजिटल मैमोग्राफी, 4 डी रंग डोप्लर, 256 स्लाइस सीटी स्कैन, 25pl स्लाइस सीटी स्कैन, बायप्लेन डीएसए सहित उन्नत रेडियोलॉजी सेटअप शामिल हैं। (डिजिटल घटाव एंजियोग्राफी)। बीपीएल (गरीबी रेखा से नीचे) कार्ड धारक रोगियों के लिए कुछ मुफ्त प्रयोगशाला परीक्षण उपलब्ध हैं। 3 टी एमआरआई जनवरी 2017 में शुरू होने जा रहा है, और संस्थान ने 150 और बिस्तर खरीदे हैं, जो 400 से अधिक बिस्तरों की कुल ताकत लेगा।
मई 2018 में, एम्स पटना में रक्त बैंक और कई अन्य विभागों का उद्घाटन किया गया था। अगस्त 2018 से एम्स पटना का अत्याधुनिक ऑपरेशन थिएटर शुरू होगा। नए मॉडयूलर ओटी में सभी अत्याधुनिक सुविधाएं होंगी। इसमें मशीन के माध्यम से हवा पर नियंत्रण होगा। इससे संक्रमण की आशंका कम होगी। अगस्त 2018 में, आपातकालीन और ट्रॉमा सेंटर, आठ मॉड्यूलर ऑपरेशन थिएटर (ओटी) और ब्लॉक सी में इनपेशेंट विभाग (आईपीडी) में अतिरिक्त 250 बिस्तरों का उद्घाटन एम्स पटना में किया गया था।
मध्य प्रदेश आयुर्विज्ञान विश्वविद्यालय
मध्य प्रदेश आयुर्विज्ञान विश्वविद्यालय जबलपुर में स्थित एक चिकित्सा महाविद्यालय है। यह २०११ में मध्य प्रदेश आयुर्विज्ञान विश्वविद्यालय अधिनियम २०११ के अन्तर्गत स्थापित किया गया था। यह विश्वविद्यालय अनुदान आयोग द्वारा मान्य भारत का केन्द्रीय विश्वविद्यालय है।
इस विश्वविद्यालय ने मई २०१८ में निर्णय लिया कि इस विश्वविद्यालय की परीक्षाओं में अब प्रश्नों के उत्तर अंग्रेजी या हिन्दी में लिखे जा सकेंगे। एेसा करने वाला यह भारत का पहला मेडिकल विश्वविद्यालय है।
उत्तराखंड के व्यंजन
जब भी बात देवभूमि उत्तराखंड की आती है तो वहा के व्यंजनों को भी खूब पसंद किया जाता है फिर चाहे बात झंगुरे की खीर की हो या मंडुवे की रोटी और तिल की चटनी की या हो बात भांग की चटनी की.. उत्तराखंड का पारंपरिक खानपान गुणवत्ता और स्वास्थ्य की दृष्टि से बेहद लाभकारी माना गया है। भारत ही नहीं विदेशों में भी पहाड़ के मंडुवा, झंगोरा, काले भट, गहथ, तिल आदि अपनी मार्केट बना रहे हैं।
आयुर्वेदिक चिकित्सक बताते हैं कि पहाड़ी अनाज सेहत के लिए बेहद फायदेमंद हैं। मंडुवा मधुमेह की बीमारी में बेहद कारगर है। यह शरीर में चीनी की मात्रा नियंत्रित कर रोग प्रतिरोधक क्षमता बढ़ाता है। झंगोरा पेट संबधी बीमारियों को दूर करता है। काले भट में प्रोटीन की प्रचुर मात्रा होती है। गहथ की दाल की तासीर गर्म होने के कारण यह गुर्दे की पथरी में बेहद फायदेमंद है।
मंडवे की रोटी
मंडवे की रोटी गढ़वाल में सबसे अधिक खाया जाने वाला प्रमुखता लिए..गढ़वाल के लोग अक्सर चूल्हे की मोटी-मोटी रोटी बनाते है और तिल या भांग की चटनी के साथ बड़े चाव से खाते है।